Ma olen päris pikalt tahtnud teile rääkida, kuidas ma Kardo üllatussünnipäeva planeerisin, aga kuna ma iial ei tea, millal see mehenärakas siia blogisse satub ja millal mitte, siis ma ei tihanud iitsatada, sest ma ei tahtnud, et ta peost haisu ninna saab. Tegelikult on ta sünna üldse viiendal ja tema ise kavatses seda pidada järgmisel nädalavahetusel, aga meie ajasime kamba kokku ja tegime plaani, et 2.06 saame Kardo kodust välja, kaunistame kõik ära, kutsume rahva kohale ja üllatame Kardofflit.
#000000
Kamba peale tegime Kardole kingituse kah, milleks sai muruniiduk. Võib tunduda, et niru kink (MINA isiklikult ei tahaks niidukit sünnaks :D) aga tegelikult oli Kardol seda väga tarvis, sest eelmine oli teibiga parandatud ja andis juba aastaid tagasi tegelikult otsad. Iga kord kui Kardo niitis, võis kuulda, kuidas niiduk “kill me...” kähises. Nüüd on Kardol uus ja uhke masin. Selline (link). Me saime ühe sõbra kaudu mõned prossad soodukat kah ja panime rahad kokku.
#000001
Muidugi “panime rahad kokku” kõlab nii hästi, aga tegelikult pidin ma nagu tropp üle päeva kerjama: “PALUN MAKSKE RAHA ÄRA!” Ma tundsin ennast nagu mingi maffioosnik ja ma ei saa aru, miks ma pidin sellist summat nagu 14 euri niimoodi taga ajama 😀 Lõpuks oli ikkagi nii, et mina maksin selle eest ära ja mitte kunagi ei tee ma enam kellegagi midagi “kamba peale”, sest lõpptulemusena maksab see, kes raha korjab, ikka nende eest ka, kes ei suuda ega soovi kaasa lüüa. Mitte, et seda võiks siis kohe öelda, et pole soovi või ma ei tea, võimalust, kingis osaleda, oh ei. Ikka luba “kohe” üle kanda ja siis megalt üle lasta.
#000002
Okei, ma elasin ennast nüüd välja ja ma usun, et mind mõistavad kõik, kes on mingi raha korjamise taaga enda kaela võtnud. JUBE tegevus ja never again! Parem kingin kohe lihtsalt “enda eest” selle asemel, et seda mitmekümne inimesega klapitada. Raske on, noh!
#000003
Muuseas, sõbrad viisid Kardo linna peale ühte poodi, et me temata saaks siin koristada ja sättida. Et Kardo ikka võimalikult vähe aru saaks midagi, siis ma helistasin talle 10 minta enne koju jõudmist ja röökisin ta peale telefonis, et Lotte on terve maja sittunud ja tulgu ta koju “persse küll!” ja viskasin toru ära. No, et tal ikka võimalikult “hea meel” koju tulla oleks 😀 Endal oli nii rõve niimoodi teise peale karjuda ja kisada, ma pole vist elusees niimoodi ta peale häält tõstnud. Kardo ka pärast ütles, et tal läks lausa süda pahaks 😀
#000004
Aga niiduk ise on aus ja no Kardo reaktsiooni nähes läks kogu see kammajaa meelest ära, sest ta oli nii siiralt rõõmus ja õnnelik.
#000005
Ma “enda poolt” tahtsin ka midagi kinkida ja ma otsustasin, et see eelmine kell, mis ma Kardole kinkisin, ei ole väga temalik. No vaadake Kardot – tal on ikka tarvis midagi erilisemat ja tuusamat. Seega tellisin ma talle kõige Kardoma kella Eesti kaubanduses (link).
#000006
Kardo oli oma kella üle ka nii uhke. “Nii värviline! Nii kerge!” ohkas ta aeg ajal juubeldavalt ja vaatas kella. Ühel hetkel uuris keegi Kardo käest kellaaega, mille peale Kardo käe tõstis ja ütles, et ta ei oska vaadata. Ütleks, aga ei oska! Õhtu lõpuks sai Kardo nii paljugi selgemaks, et suutis isegi soovijatele kella öelda. Ikkagi suur poiss, tunneb kella ja puha! Olgem ausad, ma ka tegelikult ei saanud alguses miskit aru sellest, aga no põhiline on, et Kardole meeldis.
#000007
No ja siis võiski pidu alata. Ma olin Selveri e-köögist tellinud hunniku suupisteid ja Maitsvast Muffinist (link) 100 muffinit. 50 soolast ja 50 magusat. Nendega oli selline naljakas lugu, et miskipärast pooled külalistest arvasid, et magusate muffinite peal olev kate kirjaga “palju õnne, Kardo!” ei ole söödav ja koorisid selle usinalt maha. Ei no alleaa!
#000008
Ülejäänud peo istusin mina 99% ajast toas. Esiteks selle pärast, et Maril tekkis eile väga niru ajastusega palavik, mistõttu ta tahtis palju kaisus olla ja teiseks, olgem ausad, ei väsi ma rõhutamast, et ma olen rase naine. Ma ei saa teistega tinunni panna, mind ei huvitanud ka grillitav liha, jalad valutasid juba ammu enne peo algust ja õhtuks oli mul juba suur uni peal. Ma mõtlesin, et nüüd on minu töö siin tehtud ja edasi pidutsegu rahvas ikka ise. Seega ei olnud mind peaaegu üldse peol tehtud 400 pildi peal, va ühel, kus ma nagu ähvardaks diivanil vedeledes kõiki mättasse lüüa.
#000009
Aga pilte tehti küll ja veel. Ma näitan teile kah mõnda, aga 99% nendest on küll selliseid, et vist päris ilmarahvale näidata ei kõlbaks. Ei taha ju külalisi kuidagi häbistada, kui siis ainult õige vähe. Siiski lisan ma pilte ainult päris “omadest trukkidest”, kes siin blogis ennegi figureerinud on, ma ei viitsi hakata kõigilt üle küsima, et kas nad siin rippuda võivad, või mitte.
#000010
Pärast 2x palavikualandajat saanununa ja lõunaund oli Maril vahepeal hetk, kus ta ka õue kippus. Sai kohe tädi Kadiga paar liugu tehtud ja tuppa tagasi kolitud. Laps tundub jube paljas, aga õues oli 27 kraadi sooja.
#000011
Meil oli ilus punane vaip Kardo peole sisenemiseks kohale tassitud, ma hiljem avastasin kaamerast, et neiud on seal kõvasti pilte teha klõpsutanud. Üldse oli kaamera väääga naljakaid pilte täis 😀
#000012
Teistel oli kindlasti jube tore pidu, aga mina muudkui käisin ja koristasin ja kraamisin, sest kõik käisid sopaste jalatsitega toas. Lisaks ei viitsinud ma ju nagunii õues olla, seega tegin ennast toas kasulikuks. Mida aeg edasi, seda rohkem napsised inimesed olid ja no jumala võimatu on minu meelest purjus inimestega suhelda või kontakti luua. Näiteks leiti mingi hetk, et sügavkülmas võiks olla AINULT JÄÄ ja kogu mu toit oli kapi ääre peale sulama jäetud. Mis seal ikka, kui mölisesin pidulistega nagu kuri naine muiste ja panin söögi tagasi külma.
#000013
Mingi moment hakkas sadama ja kõik tulid tuppa ära. Seega sai mu koristatud elutuba kohe rahvast täis, mis Marile väga meeldis. Tal on selline värk, et kui ta pusle kokku saab, siis ta tahab, et kõik talle plaksutasid. Tavaliselt lepib ta minu aplausiga, aga eile sai ta nautida 20 pealist aplausi, mistõttu oli ta joovastus nii suur, et ta seda puslet mingi 50x kokku pani ja kilgates aplausi nautis.
#000014
Lõpuks otsustasin ma, et minul on aeg Mariga magama minna ja teised pangu oma pidu heaga edasi, aga vaikselt, raisk! Loomulikult röökisid nad jalkat vaadates ja siis otsustasid laulda ja keegi pidas vajalikuks meie lahtise magamistoa akna all suitsu teha ja siis hakkas Lotte haukuma nagu lollakas ja kirsiks tordil oli sõbranna, kes kell 1 öösel pauguga magamistoa ukse lahti lõi ja küsis: “Mis teete?”.
#000015
Oi jumal, kuidas ma vihkan purjus inimesi, kui ma ise üks nende seast ei ole 😀 Jumal tänatud, et see pidu tehtud on ja saame rahulikult peovaba elu edasi elada. Jehhuu! Aga no KARDO jäi peoga rahule ja see ongi minu jaoks põhiline. Külalised olid ka tegelikult nii mõnusad, kui 25 purjakil seltsimeest olla saavad ja no lõpp hea, kõik hea!
#000016
Muuseas, ma ise olen 26 aastat oodanud, et keegi mulle üllatuspeo teeks, aga oh ei. Mina ilmselgelt seda au veel saanud ei ole, aga vähemalt peres keegi sai seda nautida. Ma ei jõua ära oodata, et ma näiteks Marile üllatuspeo teha saaksin, see oleks raudselt lahe!
#000017
Kas keegi teist on üllatuspeo saanud, või seda ise korraldanud?
#000018
suhtes sa pead ikka piinlema sama naisega!
#000019
Väga vahva lugemine 🙂 Tundub, et teil oli üks vinge pidu.
Vastuseks postituses olnud küsimusele: ootan samamoodi juba pea kolm aastakümmet oma üllatuspidu, seni ei ole veel kätte
Ise olen kõikvõimalikes üllatuste korraldamises osalenud küll ja suure rõõmuga.
#000022
Tean mis tähendab rahvalt ühiskingi jaoks raha kokku
korjamine. Nagu tahaks nende rahadega endale
#000023
Jälle üks pull lugemine 😀 Kuidas keegi saab vinguda? Naljakas juu... issand jumal küll.
#000024
Ei ole teinud üllatuspidu, aga pmts samamoodi juba 25
aastat ootan, et keegi mulle üllatuspeo teeks, mida
olen isegi korduvalt vihjanud, aga oh ei.
#000025
Teie pidu tundus nii lahe 😉 Ma ise naudiks vist selle korraldamist rohkem, kui et keegi mulle teeks 😀 Peab kindlasti plaani võtma.
#000027
Üllatuspidu väga tore, aga tõesti “haiged” sõbrad – see küll normaalne ei ole, et külmikust omavoliliselt midagi sulama tõstetakse
ja öösel tullakse magamistuppa lällama. Leian, et igati õigustatud see “vingumine”.
#000028
No kes meist oleks purjus peaga väga normaalne 😀 Ega ma ei pane pahaks, lihtsalt kopa viskas ette 😀
#000029
Oiii.... jälle see kena noormees piltidel, ruudulise särgiga 😀
#000030
Korraldasin oma vennale viis aastat tagasi sünnipäevaks üllatuspeo. Pidu läks lausa nii hästi, et sain seal tuttavaks
noormehega, kellega tähistan see suvi meie esimest pulma-aastapäeva! 🙂
#000031
Mu vennad korraldasin meie vanematele 25ndaks pulma-aastapäevaks keset nädalat salajase peo. Pidu algas nii, et vend läks
vanematele koju järgi ziguliga ehk nende pulmaautoga 🙂 Kahjuks ei olnud nõus vanemad silmi kinni siduma ja siis vend tiirutas
neid mööda teid kuni lõpuks jõudis vanasse linnusesse, kus ka nende pulmade ajal käidi 🙂 Vanemad ei uskunud oma silmi kui
kuskilt põõsaste tagant hakkasid kõik sugulased välja tulema ja laud oli kaetud 🙂
Kogu pidu toimus Viljandimaal aga keset töönädalat olid kohale tulnud inimesed nii Tallinnast, Tartust ja mujalt 🙂
#000033
Sellest saab nüüd 5 aastat ehk saabumas on vanemate 30 pulma aastapäev – ei ole veel suutnud välja mõelda, mida teha 🙁
#000034
Kui ma “kaine rool” olen,siis ma vaatan neid purjus tegelasi alati samamoodi,et millised totakad ikka inimesed olla võivad 😀
Samas ise juua siis on ka meri põlvini alati 😀 😀 Aga üllatus Kardole megavahva – hea naine oled talle ikka küll :)
#000035
Just, ise ka samas seltskonnas joogine olnud ja siis on küll eriti fun ja lõbus. Noh, siis kui ennast muidugi kainena kõrvalt nägema ei pea 😀
#000036
Ma olen juba kolmele kallile inimesele üllatuspidu
teinud ja ikka veel ootan enda oma 😀 mitu ma veel
neid tegema peaks kuni aru saadakse, et mulle võiks
#000039
Joppenbuhh,ma ei saa aru kuidas mõned ikka viitsivad
iga su postituse kallalal vinguda..:-) miks loed siis,kui ei
meeldi..minu jaox väga muhe lugemine,ise lõugax ka
,kui mehe sõbrad mu köögi üle ujutax v öösel lapse
üles ajaks..niiet Mallu,lase samas vaimus edasi 🙂
#000040
Ei saaks öelda, et ainult mehe sõbrad, ikka minu sõbrad on nad kah 😀 igatahes viha keegi ei pea ja kõik on tsill 😀
#000041
Ma pidu pole korraldanud, küll aga kaks korda inimesi kokku kogunud ja suure kingituse teinud. Esimene kord juba nutsin ja
vandusin ja ütlesin, et enam ei iial! aga paar aastat hiljem oli vimm ära kadunud ja tegin uuesti ja seekord läks kiiremini ja
lihtsamini 🙂 Esimene kord kogusime raha kokku ja lasime mu tolleaegsele kutile arvuti kokku panna ning nüüd läks raha jalgratta
jaoks. Mõlema reaktsioonid olid seda kõike väärt. Aga krt, üllatuspeo võiks mulle ka keegi kunagi teha 😀
#000044
Olen ka mehele üllatuspeo teinud .. aga nu need vahvad sõbrad mõned ei tulnudki kohale ka.. nagu oli päev ennem öeldud. Aga
Õnneks sain paari sõbraga mehe algul saunatama viia ja hiljem koju tulles ootas väike üllaus istumine .. kos tissitordiga (mille
peale kostis, et seda ei tohiks ära süüa 😀 )
#000045
Üllatuspeod on niii toredad ☺️☺️
Minu ema on mulle kaks aastat järjest üllatuspidusi teinud
koos mu sõprade ja sõbrannadega, niiet ma olen kindel, et
Marile meeldiksid need kohe sama palju või veel rohkem kui
#000046
Ma pean vähe ootama mõned aastad, muidu Mari ei saa hästi aru 😀
No seda kindlasti, mina sain 16 kui mulle esimene
üllatuspidu tehti, aga muidugi võib neid juba varem
pidada, niiet väga kaua sa ei peagi ootama ?
#000047
Ma pean vähe ootama mõned aastad, muidu Mari ei saa hästi aru 😀
#000048
No seda kindlasti, mina sain 16 kui mulle esimene
üllatuspidu tehti, aga muidugi võib neid juba varem
pidada, niiet väga kaua sa ei peagi ootama ?
#000049
Nüüd tahan salamisi vanaemale sellist
#000051
Mina pole ka üllatuspidu saanud 🙁 Aga ehk 25 sünnaks
Ma ise rohkem selline kes teeb teistele üllatust
#000052
Ma enam raudselt ei viitsi kellelegi teha 😀
#000053
Kurb lugeda kui hulluks vingatsiks sa muutunud oled.
Teeb su blogi lugemise mitte nii lōbusaks.
#000054
Nuta siis natukene, kui kurb on.
#000056
hetkel ma võin nutta aga varsti nutad siis sina kui
oma vingumisega inimesed eemale oled peletanud
🙂 Kas sul on see rasedus pähe hakanud või liigne
blondeerimine pea puhevile ajanud? ?
#000058
Usu mind, mul on suht pohui, kas ma olen oma lõputu vingumisega eemale peletanud mingisuguse suvalise anonüümse blogilugeja või mitte 😀
#000060
Aga tead, oota ise, kuni sa rase oled, ma joon ennast mällu ja tulen su koju märatsema. Kui sa midagigi öelda julged, siis ma küsin, et miks sa vingud ja inimesi eemale peletad?!
#000061
Ma ei tea mis sulle isiklikult pähe on hakanud, aga tundub, et sul oleks keretäis keppi tarvis, rahuneksid ehk vähe maha ja ei tunneks survet muretseda minu ja mu sõprussuhete pärast 😀 Usu mind, me oleme kõik sõbrad – mina nendega olenemata sellest, et nad täis peaga tüütud on ja nemad minuga, et ma sellele nende tähelepanu juhtisin. Ei maksa kõike siin ilmas nii tõsiselt ja südamesse võtta. Uskumatu, et ma seda võhivõõrale seletama pean 😀
#000062
Postituse pealkiri oleks võinud olla
“Korraldasin Kardole üllatuspeo ja siis
#000065
Loomulikult oli see siilile selge, kas sa loed kuskilt, et “korraldasin peo ja eeldasin, et kõik on kained, aga krt, värdjad, ei olnudki!” Purjus inimesed ei oskagi ennast ülal pidada ja nii kaua kuni see vaid mind häiris, ei kostnud ma sõnagi, sest see on mu oma probleem. Kui aga mu kööki üle ujutatakse ja last üles aetakse, loen ma ikka oma õiguseks neid korrale kutsuda.
#000066
Ma arvan, et anna alla nüüd, sul ei õnnestu mulle ära panna, püüa mis sa püüad 😀
#000067
Hahaha, mingite anonüümsete kritiseerijate vingumised on jah need kõige paremad 😀 See on sinu blogi ja teavad
nii sinu kui Kardo sõbrad, milline su kirjastiil on ja et sa ei mõtle kõike nii halvaga kui postitusest mulje võiks jääda
– ala vihkad oma mehe purjus sõpru ja üldse kogu maailma. Ja kui sellel anonüümsel kommenteerijal tõesti nii
kurb hakkas siis ei käsi keegi teda sinu blogi ju lugema.:D
#000068
Jah, ma ei osanud isegi mõelda, et siit oleks võind jääda mulje, et ma käisin ja röökisin ja närvitsesin kuskil 😀 Pigem ma ohkasin omaette ja mõtlesin, et küllap ma ise olen purjus peaga sama tüütu olnud ja mis seal ikka teha, kui üle elada 😀
#000069
Ned mõtted on ainult sinu peas, osta ABI!
#000070
Tegelikult ega ma ei vingunud, enamuse ajast ma lihtsalt olin vait ja palusin armulist taevaisa, et see pidu ükskord läbi saaks 😀 Mölisema hakkkasin ma konkreetselt kaks korda – ühe korra siis, kui ma avastasin üleujutatud köögi koos sulava söögiga ja siis korra öösel, kui 15 inimest täiest kõrist “WOHHHOOOOOO!” röökisid ja Mari üles ajasid 😀
Üldiselt olen ma küll väga rõõmus rase inimene, ma lihtsalt ei viitsinud pidu panna 😀
#000072
Tegelikult ega ma ei vingunud, enamuse ajast ma lihtsalt olin vait ja palusin armulist taevaisa, et see pidu ükskord läbi saaks 😀 Mölisema hakkkasin ma konkreetselt kaks korda – ühe korra siis, kui ma avastasin üleujutatud köögi koos sulava söögiga ja siis korra öösel, kui 15 inimest täiest kõrist “WOHHHOOOOOO!” röökisid ja Mari üles ajasid 😀
#000073
Üldiselt olen ma küll väga rõõmus rase inimene, ma lihtsalt ei viitsinud pidu panna 😀
#000074
Ei tea mis toimub aga muidu on lahe
#000077